lflage/wiki-talks huggingface dataset:
Diskusjon:Finlands historie

message: Mye rart her. For det første er det uhistorisk å snakke om «Finland» i eldre tid. Storfyrstedømmet Finland ble opprettet av russerne etter at de erobret de svenske besittelsene øst for Bottenviken i 1809. Før dette var «Finland» bare navnet på det landskapet som senere er blitt kalt «Egentliga Finland», og det fantes ingen forestilling om at de ulike landskapene mellom Bottenviken og Russland utgjorde et eget «land». Grensen av 1809 ble også trukket utfra militære behov, uten hensyn til «nasjonale» forhold. F.eks. ble Åland, med utelukkende svensktalende befolkning og en beliggenhet nær den svenske kysten finsk, mens finsktalende bygder i nord forble svenske. Lappland ble ganske vilkårlig delt.
Det er uenighet om når «finnene» innvandret, og fra hvor. Artikkelen sier «fra øst»; andre kilder sier «fra sør» (nåv. Estland). Det blir uansett galt å snakke om «finnene». Betegnelsen «finner» er blitt brukt om flere folkegrupper (bl.a. samene). I historisk tid regner man med flere folkegrupper i det nåværende Finland; foruten svensker, finner, tavaster, kareler og lapper (samer). De tre midterste gruppene utgjør det vi dag tenker på som «etniske finner». Svensker bosatte seg langs kysten av Bottenviken og Finskebukta lenge før «korstoget» artikkelen nevner – det var ikke snakk om noen militær erobring, men om en fredelig kolonisering over lang tid. Mange historikere antar at kystområdene for det meste var ubebodde før den svenske innvandringen; de «finske» stammene var først og fremst skogsfolk.
Svensktalende, finske historikere gir et helt annet bilde av historien enn de offisielle «finsk-finske» fremstillingene. En Wikipedia-artikkel bør få med seg disse perspektivene, og ikke ukritisk gjengi et finsk-nasjonalistisk historiebilde.
Se forøvrig mitt innlegg i Diskusjon:Finland.
--T.B.Hansen 11. sep 2006 kl. 17:56 (UTC)
replies: text: Det er ikke verre enn at du kan endre teksten om du kan noe om emnet. --Finn Bjørklid 18. des 2006 kl. 02:10 (CET)
Diskusjon:IPdrum

message: Jeg er litt skeptisk til annonsering av potensiell vaporware i Wikipedia. — Jeblad 13. sep 2006 kl. 07:51 (UTC)

message: Hehe, spåmann.. Det ser ut til at IPdrum har gått inn i glemselen. Synd.. jeg kjøpte en av boksene deres. Noen som har noen mer info om hvor det ble av firmaet og hvor man eventuelt fortsatt kan laste ned fungerende software? PC-Bjørn 84.38.157.116 8. okt 2009 kl. 14:11 (CEST)
thread_title:  Diskusjon:IPdrum 
Diskusjon:Brannfjellveien (Oslo)

message: Såvidt jeg husker (jeg vokste opp i nabolaget) ble «Brannmannshusene» bygget av et borettslag for ansatte i brannvesenet. Det var flere slike boligprosjekter rundt om i byen, for ulike typer offentlig ansatte. Det skulle forøvrig også være verdt å nevne at denne delen av veien fulgte bygrensen før 1948. Dessuten at veien er oppkalt etter Brannfjell, som muligens har fått navn etter en skogbrann; muligens etter Ryen varde. --T.B.Hansen 13. sep 2006 kl. 07:53 (UTC)

message: Dette er jo vanskelig for begrepene brukes om hverandre og merker nå at jeg bruker irriterende mye energi på dette. Har sett at lokalhistoriker Dag Jarnøy bruker Ekebergskråningen i bestemt form om området for gamle Jomfrubråtens marker (gnr152), som altså er den vestvendte og noe slakere delen av Ekebergåsen ned mot fjorden. Syns det er en god knagg å holde fast ved. Håper dere er med meg.  
Den nordvendte delen av åsen, som for en stor del er mer dramatisk bratthengt, er det god tradisjon for å kalle Ekebergskrenten. Derfor har jeg endra Ekebergskråningen til Ekebergskrenten i denne artikkelen. Man kunne eventuelt vurdere å skrive Ekebergåsen som er noe mindre presist men riktig. (NB! I den delen av Brandfjeldveien det her er snakk om, så sier de vel helst bare Ekebærr, lenger nede er benevnelsen Ekebergskrenten hyppigere i bruk. Men likevel kan det være greit å ha mere presise ord med gjennomført bruk i leksikalske sammenhenger, f eks skille mellom Ekebergskråningen og Ekebergskrenten.) 
Fra nynorksordboka (som jeg nesten alltid opplever mer nyansert og grundig enn bokmålsordboka)
* ås m1 (norr áss; kanskje sm o s I ås) langvore høgdedrag (med el. utan skog); morenerygg; låg fjellrygg 
* skråning f3 skrå flate; halling bakkes- / vegs- / huset ligg i ei s- / halling ein bakke med jamn s-
* skrent m1 (smh med *skred) bratt skråning, lite stup; rabbe, rinde fare over s-ar og flog) 
;)--Barbrobrud 3. sep 2007 kl. 14:41 (CEST)
thread_title:  Ekeberg/Ekebergåsen/Ekbergskråningen/Ekebergskrenten 
Diskusjon:Aasmund Vinjes vei (Oslo)

message: Hvorfor fjernes ikke forlaget om sletting? T.B.Hansen 13. sep 2006 kl. 09:04 (UTC)

message: Mulig dette er forandret nå, men i mange år var «veg» offisiell form i Norge. Formen «vei» ble bare tillatt i de delene av landet der denne formen hadde tradisjon – les: Oslo. Imidlertid sa reglene at veier oppkalt etter nynorskbrukere skulle ha formen «veg», også i Oslo. Navn som «Aasmund Vinjes vei» representerer i realieten et lite «opprør» mot statlig språkpolitikk. Dette kunne vel være verdt et par ord i artikkelen? T.B.Hansen 24. sep 2006 kl. 09:18 (UTC)
thread_title:  Vei/veg
Maldiskusjon:Infoboks tall

message: Burde det ikke være lenker til forrige og neste tall? For eksempel:
| align="center"|←  || align="center"| \→
replies: text: Dette har jeg fått spørsmål om tidligere, og jeg har svart nei med følgende begrunnelse: Slik artiklene er bygd opp i dag kommer lenke til interessante tall i teksten (57 er det naturlige tallet før 58 og etter 56). I tillegg vil en lenke i infoboksen kunne føre til lenker til tall det aldri vil komme artikler om, som feks 999 og 1001, eller ennå værre, 10001 og 9999... OPus- (mld, film) 14. sep 2006 kl. 06:41 (UTC)
replies: text: :Kom over denne og det var irriterende at den ikke lenket, og kompliserte navigasjonen. Ser ikke eventuelle røde lenker som noe problem, det er bare spørsmål om tid. Btd 14. jul 2008 kl. 11:29 (CEST)
replies: text: ::Det har etterhvert kommet tillegg som gjør at man kan lenke kun hvis artiklene eksisterer (dette vil føre til at ingen røde lenker kommer opp, og dermed ingen lenker til 10001 og 9999... den som føler for jobben kan bare slå seg løs for min del, jeg har ikke tid akkurat nå, men kan se på det siden hvis ingen andre tar seg tid... OPus- (mld, film) 14. jul 2008 kl. 19:19 (CEST)
thread_title: Lenker

message: Denne boksen har automatisk lenke til samme årstall som tallet i artikkelen. Dette er stort sett greit, men jeg mener det bør gjøres unntak om det gjelder tall hvor det er år som er så langt frem i tid at det ikke er noe poeng i å ha det med. Jeg vet om to slike artikler: 10 000 og 65537 (tall). Det svekker artiklene å ha dette med i 2011.
Kronny 9. mai 2011 kl. 22:24 (CEST)
thread_title: Årstall
Maldiskusjon:Simpsons-episode/Resyme

message: # (av totalt)                                                                                                                                                   	Først sendt/Sendt i Norge                                                                                                                                       	Prod. Kode                                                                                                                                                      	Seere i USA (i millioner)                                                                                                                                       	Tittel                                                                                                                                                          						
357                                                                                                                                                             	11. september 2005/12. september 2006                                                                                                                           	GABF18                                                                                                                                                          	11.1 mill.                                                                                                                                                      	Bonfire of the Manatees                                                                                                                                         						
Etter at Homer godtar forslaget fra mafiaen å filme en pornofilm i hans hus, blir Marge rasende og tar seg en pause fra Springfield. Hun finner en kjekk biolog.	Etter at Homer godtar forslaget fra mafiaen å filme en pornofilm i hans hus, blir Marge rasende og tar seg en pause fra Springfield. Hun finner en kjekk biolog.	Etter at Homer godtar forslaget fra mafiaen å filme en pornofilm i hans hus, blir Marge rasende og tar seg en pause fra Springfield. Hun finner en kjekk biolog.	Etter at Homer godtar forslaget fra mafiaen å filme en pornofilm i hans hus, blir Marge rasende og tar seg en pause fra Springfield. Hun finner en kjekk biolog.	Etter at Homer godtar forslaget fra mafiaen å filme en pornofilm i hans hus, blir Marge rasende og tar seg en pause fra Springfield. Hun finner en kjekk biolog.
thread_title: Eksempel (substet for redigering)
Diskusjon:Ritestriden i Kina

message: Ritestriden i Kina var en disputt innen den katolske kirke fra 1610 til 1744 om hvorvidt de tradisjonelle kinesiske riter og ofringer til forfedrene og til keiseren utgjorde avgudsdyrkelse eller ikke, og om hvilke kinesiske ord som kunne benyttes for kristendommens Gud (terminologispørsmålet).
Spørsmålene var av stor betydning for de katolske kinamisjoner. Pave Klemens XI avgjorde til slutt saken ved å slutte seg til det syn som var fremført særlig av dominikanerne, fransiskanerne og medlemmer av det parisiske misjonsselskap, nemlig at den kinesiske folkereligion og ofringene til keiseren var uforenlig med katolisismen, og at visse ord måtte unngås om Gud. Jesuittene hadde kjempet for det syn at de kinesiske riter ville la seg forene med kristen tro.
thread_title: Kortversjon, til bruk i portaler o.l.

message: Fra artikkelen: «Den neokonfucianske naturalismen fra Sòng». Hva skulle det stå videre her? Arj 15. okt 2006 kl. 02:27 (UTC)
thread_title: Plutselig avbrutt setning
Diskusjon:Hundsebittet

message: Stedsnavnet Hundsebittet eksisterer ikke i Sentralt stedsnavnregister og jeg finner det ikke på noe kart. Er Hundsebittet bare et kallenavn? Hvis det eksisterer, hvor er dette stedet? –Peter J. Acklam 13. sep 2006 kl. 16:08 (UTC)
replies: text: Navnet står ikke på oppdaterte kart men det er gjengitt med formen Hunnsebettet på andre kart, noe som vel gjør det til den fåreløpige godkjente formen. Navnet har ikke vært oppe til vurdering av Sentralt stedsnavnregister, men med grunnlag i uttalen og andre vedtatte skrivemåten av samme opprinnelse, kan man sette opp skrivemåten Hundsbettet som den moderne formen av dette navnet. Jeg valgte å nevne begge formene i innledninga siden Hunnsebettet er den som er mest i bruk på kart og Hundsbettet er den som står nærmest den faktiske lokale bruken av navnet.

text: Plassen består av de to eiendommene Hundsbettet (57/5,6) og Elvedal (57/22) nordvest for Bårli langs Andelva i Eidsvoll. Siffuor Kuzmuus 1. des 2008 kl. 18:38 (CET)
Kan verifisere at Hundsebittet er et sted i Eidsvoll. Stasjonen (som nå er nedlagt) ligger omlag 2 km sør før Eidsvoll stasjon langs Hovedbanen. Hk 12. okt 2006 kl. 19:12 (UTC)
thread_title:  Hvor er Hundsebittet?
Diskusjon:Mjødurt

message: Kan noen bekrefte ved en kilde at Mjødurten ikke ble brukt i Mjød. Overalt der jeg søker kan man finne informasjon om at urten er blitt brukt i sammenheng med mjød, øl og vin. Hvilken pålitelige kilde er det som kan fastslå at dette ikke stemmer? (Noen påstår at navnet har et annet etymologisk opphav - men det er jo i og for seg ikke grunn til at urten ikke har blitt brukt til å krydre disse drikkene.) Kilder som påstår det motsatte: British Archeology, Wellesley College. --Profero 13. sep 2006 kl. 17:13 (UTC)
thread_title: Kildehenvisning
Diskusjon:Mjød

message: Se diskusjon:Mjødurt om bruk av urten og navnet. --Profero 13. sep 2006 kl. 17:15 (UTC)
Diskusjon:Tredreier

message: Fjernet opplagt feil - dreiing på gårdene for sjølberging - nei slik var det ikke. Dreieren produserte for salg. krg 13. sep 2006 kl. 20:06 (UTC)
replies: text: Utdanningsdirektoratet er uenige i det.  Se innledningen til læreplanen for faget her.  Eller kanskje det er formuleringen som skurret litt?  Faget ble kanskje mest praktisert på gårdene, mens en håndverker som kalte seg tredreier produserte mest for salg? Harald Hansen 13. sep 2006 kl. 20:39 (UTC)
Det står jo ingen ting om sjølberging i teksten fra utdanningsdirektoratet. 
Mend det var en type håndverkere som gjerne kalles bygdehåndverkere. Også de produserte for salg. Les f.eks. i Stigum: Vår gamle bondekultur. krg 4. okt 2006 kl. 17:13 (UTC)
Diskusjon:Agatunet

message: «Dette er den eldste middelalderbygning i landet der det opprinnelige fremdeles står.» Denne setningen var ikke helt god. Er det med tanke på andre eldre bygninger som er flyttet? Kan man ikke skrive «Dette er den eldste middelalderbygning i landet som fortsatt står på sitt opprinnelige sted.» ? --Finn Bjørklid 14. sep 2006 kl. 08:14 (UTC)

message: Den andre og mindre synlige siden av Agatunet er teigblandingen. Dette er et vesentlig punkt ved fellestunene og burde være nevnt - med kobling til (enn så lenge)Teigblanding. Hvis ikke relaterte artikler kobles til hverandre blir kunnskapstilfanget i WP mer fragmentert enn nødvendig. --Frode Inge Helland 18. sep 2006 kl. 16:59 (UTC)
thread_title:  Teigblanding og kobling 

message: I NRK Radios program "Museum", fra 28.06. 2016, om "Høvdingsete på Aga" er nyere datering bevist. Jeg foreslår at artikkelen oppdateres. 
"Her rådde Gulatingslagmannen, ridderen, baronen og riksråden Sigurd Brynjulvson. Vi har til nå trodd at det ar han som bygde stova, men nye C14-dateringer som Norsk Institutt for kulturforskning (NIKU) har foretatt, er det trolig bestefaren hans som bygde den. Dateringene viser at det må ha skjedd i tiden omkring 1220. Det betyr at da Sigurd vokste opp var det allerede makt og rikdom på stedet, forteller statsstipendiat Guttorm Rogdaberg. Han forteller videre at lagmannsstova kanskje var landets første rettssal og et eksempel på det gryende byråkratiet som vokste fram i Norge etter borgerkrigene."
--Kverulanten 3. sep 2016 kl. 20:54 (UTC)
replies: text: Bra det. Men teksten ovenfor har "radio-preg" og må skrives litt om. Særlig unngå første person "vi", her bør det i stedet henvises til hvem (historikere?) som har trodd/antatt dette. Istedet for at Rogdaberg "forteller" bør det stå noe sånt som "ifølge Rogdaberg". Og det med påføres referanse. --Mvh Erik d.y. 3. sep. 2016 kl. 21:01 (CEST)
thread_title:  Forslag til rettelse 
Diskusjon:Hyen

message: "Det har vært lansert teoriar om at den kjente oppdagaren, Kristoffer Columbus kom fra Hyen, men dette har aldri blitt bekreftet." Denne linja stod i den opprinnelige teksten,men ble fjernet av Stigmj. Teorier i flertall er feil, men setningen er ikke så tullete som det hørest ut.  Tor Borch Sannes gav nemmlig ut boka Christopher Columbus – en europeer fra Norge? på Norsk Maritimt Forlag i 1991. se http://www.columbus-center.no/boka.htm
replies: text: Vel, ifølge forskning.no så er denne boka som det refereres til en såkalt kultarkeologi, eller fantasifull arkeologi. Et lite utsnitt fra denne artikkelen sier at: «Sannes bruker klassisk kultarkeologisk kildekritikk og støtter seg tungt på Columbus’ sønns biografi over faren, som gjerne tas med et atlanterhav av salt av vanlige historikere». Denne artikkelen er også grei å lese.  --Stigmj 14. sep 2006 kl. 17:15 (UTC)
replies: text: :Virker som en typisk ting som brukes i lokal markedsføring. Det er et oppslag om dette på stedet. Vinguru (diskusjon) 27. jul. 2017 kl. 11:13 (CEST)
Diskusjon:Radiostasjonen i Grimeton

message: På godt norsk bør nok denne artikkelen enten hete Radiostasjonen i Grimeton, eller Grimeton radiostasjon. --MHaugen 14. sep 2006 kl. 17:51 (UTC)
Diskusjon:Jouko Törmänen

message: Tysk wikipedia sier at han ble født 10. april. Uansett hadde vel ikke 1954 29. februar? Var ikke 1952 og 1956 skuddår? Shauni 14. sep 2006 kl. 20:33 (UTC)
replies: text: Du har helt rett, 29. februar 1954 er jo bare tull. Det var jeg som opprettet artikkelen i sin tid, jeg hentet datoen fra den finskspråklige wikipediaen, og her ser jeg at de fremdeles opererer med 29. februar som fødselsdato. 10. april er den riktige, det har jeg nå dobbeltsjekket på dette fine nettstedet. Jeg skal rette datoen på den finske siden med det samme. Ståle 14. sep 2006 kl. 20:38 (UTC)
Diskusjon:Verdensdel

message: Hvor har forf. det fra at det er 7 verdensdeler? Jeg har bestandig hørt (og lest) 5. Foruten Antarktis er det det er også nytt for meg at Amerika regnes som to verdensdeler. Det er vel egentlig bare regioner?--Ezzex (diskusjon) 16. mar. 2019 kl. 03:11 (CET)
replies: text: Nja, når jeg gikk i skolen på 80-tallet så tror jeg Amerika ble regnet som EN verdensdel men det har vel blitt ansett som to ganske lenge nå? Og det er vel ikke så rart med tanke på både geografiske og kulturelle forskjeller... Hubba (diskusjon)
thread_title:  7 eller 5 verdensdeler ??
Diskusjon:Ljabrochausséen (Oslo)

message: I Oslo byleksikon kan det virke som om det er en liten inkonsistens eller er det bare jeg som ikke ser hva som står? I artikkelen (s.) om Ljabruveien står det følgende «Veien ble anlagt i 1850-årene, og het Ljabrochausséen». I artikkelen (s. 122) om Enebakkveien står det «veistykket fra Klemetsrud til bygrensen var en del av det som tidligere ble kalt Ljabrochausséen, et veianlegg fra 1860» og i artikkelen (s. 284) om Mosseveien står det «fra 1860 het den Ljabrochausséen fra Gamlebyen til Ljan og videre over  Ljabru og Klemetsrud til Sværsvann». nsaa 15. sep 2006 kl. 05:47 (UTC)
replies: text: Jeg har omskrevet artikkelen. Det som står i byleksikonet er ikke feil, men heller ikke veldig klart. Jeg mener i all beskjedenhet at vår artikkel nå er litt bedre forståelig enn byleksikonet. Hebue (diskusjon) 4. okt 2012 kl. 22:52 (CEST)
thread_title:  Ljarbrochausséen
Diskusjon:Skrik

message: Hva slags «forskere» er det som mener at himmelen var rød p.g.a. vulkanutbrudd? Har de også en naturvitenskapelig forklaring på at van Gogh hadde grønne prikker i fjeset på flere selvportretter – eller at verden synes oppløst i prikker på bildene til mange impresjonister? T.B.Hansen 15. sep 2006 kl. 11:36 (UTC)
replies: text: Godt poeng! Jeg har ryddet og presisert. Slik går det når astronomer leker kunsthistorikere. Hvis du følger lenka vil du også kunne lese at artikkelforfatterne ble veldig glade for å gå på Mosseveien. De ville ha tatt salto i Åsgårdstrand, og fåglarna vet hva de ville gjort om det var Harald Sohlberg de studerte, og så kom til Røros... --MHaugen 17. sep 2006 kl. 11:39 (UTC)
replies: text: :Mye bedre! T.B.Hansen 17. sep 2006 kl. 12:37 (UTC)
Diskusjon:Schönbrunn

message: 3 av bildene her var ikke i Commons, og kommer da ikke fram. Bildene (http://en.wikipedia.org/wiki/Image:Vena_10.jpg) er copyrighted, men med NoRightsReserved-tagen. Hvordan får jeg brukt disse bildene i den norske artikkelen da? Jeg må vel laste opp på Commons, men hvilken tag kan jeg da bruke? Ssu 15. sep 2006 kl. 18:21 (UTC)
replies: text: Jeg har nå flyttet dem over til Commons. Man bruker samme tag som på engelsk Wikipedia. Den enkleste måten å flytte dem over på er å bruke Move-to-commons assistant. --Kjetil Ree 15. sep 2006 kl. 23:26 (UTC)
thread_title:  Om bilder... 
Diskusjon:Gullklokka

message: Flott artikkel! Meget presis. — Marcus 15. sep 2006 kl. 19:33 (UTC)

message: Listen i artikkel skal nå dekke alle med gullklokka (25 kamper). Sorteringstabell har bare hensikt på tildelt årstall - når (om) disse faller på plass. Dersom navnene justeres til Etternavn, Fornavn kan det sorteres på første kolonne også - noen som melder seg til dyst? - Mr. Hill 28. okt 2009 kl. 18:52 (CET)
replies: text: 138? Da mangler listen vår en person! Noen som har blikk for det? - Mr. Hill 29. okt 2009 kl. 14:43 (CET)
thread_title:  Liste 

message: Er det noen som kjenner noen med gullklokka? Et bilde av klokka hadde vært perfekt! - Mr. Hill 29. okt 2009 kl. 14:22 (CET)
thread_title:  Bilde 
Diskusjon:Erkebasilika

message: Dersom artikkelen skal beholde navnet den har (noe jeg kanskje ikke syns) bør det ihvertfall rettes til bestemt form. __meco 15. sep 2006 kl. 19:47 (UTC)
replies: text: Den var praktisk talt identisk med Laterankirken. Har gjordt den om til redirekt. Haros 15. sep 2006 kl. 20:33 (UTC)
thread_title:  Navn på artikkel
Diskusjon:Oriana Fallaci

message: Jeg tenkte på feil person...  — Marcus 16. sep 2006 kl. 11:03 (UTC)
Jeg stusser over setningen "Som ung journalist ble hun tidlig kjent gjennom intervjuer av internasjonale kjente størrelser som Henry Kissinger, Lech Walesa".
Fallaci har ikke vært ung siden 50-tallet. Kissinger og Walesa var vel helt ukjente på den tiden. Fallaci var i femtiårene på åttitallet, da hun vel intervjuet Walesa
Diskusjon:Martin Andresen

message: Denne artikkelen kunne godt ha et bilde --Ariakas 16. sep 2006 kl. 17:39 (UTC)

message: *Glemte Martins Brann-kontrakt: 
*- Andresen vil lage supermidtbane i VIF: 
*- Martin Andresen klar for Vålerenga: 
*Hareide tar ut Andresen: 
*Andresen ferdig i Brann: 
*Andresen tar treningskurs: 
*VIF bekrefter Martin-interesse: 
*Martin har nådd målet: 
*Andresen håvet inn 13 mill:
thread_title:  Linker 
Diskusjon:Al Capone

message: Med all mulig respekt, denne teksten bør skrives om for å beholde en viss standard på disse sidene. Bra og nyttig tema, men språkbruken bør gjennomgående endres for å komme seg vekk fra skolestil-stemplet den sliter under nå.--Fovhanse 21. des 2006 kl. 00:00 (CET)
thread_title:  Bør skrives om 

message: Jeg stiller meg skeptisk til at Al Capone er Scarface når det ikke er nevnt kilder eller at det står skrevet på den en.wikipedia sin Al Capone side. Bør vurdere å fjerne dette med mindre det henvises til kilder.
thread_title:  "Scarface" står ikke på den engelske wikipediaen
Diskusjon:The Legend of Zelda

message: Stemmer det at det er bare Majoras Mask hvor Zelda ikke reddes? Hva med Link's awakning, Oracle of Ages, Oracle of Seasons, Faces of Evil, Zelda's Adventure og Wand of Gamelon?
Det har du rett i!
thread_title:  Feil? 

message: Har en liten diskusjon gående på diskusjonssiden til Final Fantasy om hva vi bør kalle serieartikler og kategorier. Fint hvis flere sier hva de synes så kanskje vi kan få navngivningen til disse artiklene til å være konsekvente. Zaarin 27. jul 2007 kl. 10:49 (CEST)
thread_title: Serieartikler

message: I seksjonen "Spill i serien" er det et eget avsnitt med en setning som nevner en separat Zelda Wiki drevet at fans. Avsnittet passer ikke i "Spill i serien" seksjonen og omhandler uoffisiell informasjon om Zelda. Jeg tror det ville vært best om dette ble fjernet. Nattsvermer97 (diskusjon) 3. okt. 2022 kl. 14:14 (CEST)
replies: text: Enig. Jeg har fjernet avsnittet. Telaneo (Diskusjonsside) 4. okt. 2022 kl. 23:00 (CEST)
thread_title:  Fjerne "Zelda Wiki" avsnittet? 
Diskusjon:Oxford Street

message: lurte på om noen av dere har vært i London city??? skal dit snart noen som har tips om hvor man kan gå??
replies: text: Vis du ser i London#Attraksjoner finner du noen av attraksjonene og jeg vil anbefale de som står i lista der, i tillegg "må" dere få med dere en musical når dere er i London. Mvh Røed (d · en) 16. sep 2006 kl. 20:11 (UTC)
thread_title:  Hei noen som har vært i London
Diskusjon:Sink

message: Har forsøkt å «oversette» den nynorske infoboksen som var på siden til bokmålsutgaven.  Håper det gikk bra. --Halvard 17. sep 2006 kl. 03:57 (UTC)

message: Det skulle stått tetthet: 7140kg/m^3 IKKE 7140g/m^3
replies: text: Jeg har rettet det. –Peter J. Acklam 19. nov 2006 kl. 21:48 (CET)
thread_title:  NB!! Står feil i tabellen!! 

message: Under historie; "Sink er et uedelt metall og forekommer de (...)" og videre virker som avskrift? Det bør heller ikke stå under historie. Fjernes? Fredrifj 9. apr 2007 kl. 00:20 (CEST)
thread_title: Avskrift

message: "og det utvikles giftig hydrogengass."
WTF?
Det er lenge siden jeg hadde kjemi, men Hydrogen er da ikke giftig?
n
thread_title:  Giftig Hydrogen??? 